Den unge mands familie er bekymret for ham, da han ikke som aftalt dukkede op til familiefest i går søndag. Han skulle have stået fadder til en barnedåb, og det ligner ifølge familien slet ikke Bjørn Poulsen bare at blive væk. - Han er normalt meget pligtopfyldende, fortæller hans søster, Heidi Jensen på Facebook, hvor Bjørn Poulsen også er efterlyst. Nordjyllands Politi bekræfter at have modtaget en opringning fra den bekymrede familie, der ikke har set den 19-årige mand siden den 1. december. Det seneste, familien har hørt fra ham, er, at han denne dag skulle mødes med en pige i Aalborg. Bjørn Poulsen bor i Børglum og er registreret til at gå i skole på EUC Nord i Hjørring. Oplysninger om Bjørn Poulsen kan gives til Nordjyllands Politi på telefon 114.

Referat:
Den 19-årige Bjørn Poulsen, Børglum, efterlyses, efter han ikke er set siden 1. december.